Amerikanci u potrazi za zlatom
Dok cena zlata u celom svetu nastavlja da raste, u nekim delovima Sjedinjenih Država se obnavlja interesovanje za ispiranje zlata
Tod Bonšajer je menadžer Parka Monro, restaurisanog logora kopača zlata iz 18. veka u Goldvinu u Virdžiniji. Istoričar po obrazovanju, Bonšajer priča posetiocima o bogatoj istoriji traganja za zlatom na tom području i o tome kako se ono ispira. „ Tomas Džeferson je 1782. u svojim beleškama o Virdžiniji zapisao da je neko pronašao komad kvarca sa zlatom u blizini Frederiksburga i – zlatna groznica se proširila po celoj državi. Početkom 19. veka, u neposrednoj okolini je bilo 19 rudnika zlata. Ali tokom Drugog svetskog rata, zaključeno je da rudnici zlata nisu važni, pa su napušteni. Zlato se nalazi u pojasu kvarcnih stena koji se proteže duž istoka Sjedinjenih Država. Rudari su morali da iskopaju hiljade kilograma kamena, da bi pronašli nekoliko unci zlata u pukotinama kamena. Tragači danas ispiraju zlato. Kvarcne stene su posle godine kiša i snega popucale i zlato se spralo u potoke. „ Zlato je 19 puta teže od vode. Veći komadi manje gustine, izbacuju se iz sita, a teži materijali ostaju u njemu. Ali ispiranje nije lako. Bil Oliver ga je izabrao kao hobi u penziji. Oliver je član Kluba ispirača zlata Severne Virdžinije. On kaže da im je na poslednjem sastanku pristupilo deset novih članova, koji bi hteli da zarade na skoku cena zlata. Ali Oliver kaže da se retko pronađe nešto veće. Za njega, ispiranje zlata je više prilika da se uživa u prirodi. Za većinu, ono što je privlačno je samo traganje. I san da jednog dana zaista možete da naletite na taj veliki grumen zlata.